Odense Adresse-Contoirs Efterretninger, 1845-08-30
Fædrelandet. Blandinger. Under Althingets Forhandlinger om Thingets Holdelse for aabne Dørre yttrede Candidat Jon Sigurdsson: "Da Præsidenten endnu ikke har forbudet at discutere denne Sag videre, maa jeg tillade mig med nogle Ord at besvare det, som er bleven fremført af den høitærede Commissarius. Det er da for det første en Misforstaaelse af ham, at jeg skulde have nævnet Folkets Villie i den Hensigt at nedsætte Kongens Villie i nogen Henseende; thi som bekjendt er Villie i det islandske Sprog ofte eenstydigt med Gnske. Det er dernæst ogsaa en Misforstaaelse, at jeg skulde have villet anføre som Tilsidesættelse af vore Rettigheder, hvad der kun er en Følge af dette Lands Beskaffenhed, jeg har kun talt om det, som staaer til Menneskene, og om andet ikke. Jeg er overbeviist om, at Kongen ikke alene har villet lade os nyde de samme Rettigheder, som de Danske nu have, men ogsaa vore gamle Rettigheder, forsaavidt som de nu convenere os; derfor har han ogsaa i Resolutionen af 20 Mai 1840 henviist os til det gamle Things Organisation, forsaavidt den kunde tages ifølge, og den anseer jeg for den meest passende i dette Tilfælde. Nu er det her Tilfældet, at Althingstidenden, efter al Sandsynlighed kommer til at følge langt bagefter Forhandlingerne; men deraf følger, at Man ikke faaer Efterretningerne, om hvad der er foregaaet paa Thinget, paa den Maade, som Kongen selv directe har befalet, just paa det selvsamme Sted i Forordningen som Commissarius citerede, hvor der staaer, at Commissarius skal drage Omsorg for at Thingets Forhandlinger blive offentliggjorte i Trykken saa hurtigt som mueligt. Hvis Man havde opfyldt denne Kongens Villie, vilde Tidenden have fulgt umiddelbart efter Forhandlingerne, og skjøndt Trykningen havde varet en Uge længer end Thinget, vilde dog mange af Thingmændene have ventet paa den, hvis den havde kunnet blive saa tidlig færdig, at de kunde tage den med. Da kunde Man sige, at vi havde lignende Kaar med de Danske; men her er et ganske andet Tilfælde da det seer ud til, at Besørgelsen af Trykningen er løben meget uheldig af, og at Tidenden først vil blive færdig 2 eller 3 Maaneder efter Thinget. Dette kunde Kongen ikke forudsee, men hans Commissarius veed det, og derfor haaber Man, at Man ikke vil modsætte sig Thingsalens Aabning, naar ellers en god Orden bliver iagttaget. Med den Passus, som Commissarius citerede af Forordningen, har han ingen Ting beviist, thi det er øiensynligt, at den maatte blive uforandret, skjøndt Thinget holdtes offentligt da i ethvert Tilfælde kun en ringe Deel af Folket vilde kunne overvære Forhandlingerne, og følgelig altsaa ikke desto mindre behøvede Tidenden. Da nu, efter min fuldkomneste Overbeviisning, og mange indsigtsfulde Mænds Mening Kongen har villet, at vi skulle nyde vore gamle Rettigheder, hvilket ingenlunde er Tilfældet, hvis Forhandlingerne ikke blive offentlige, og da det er beviist, at Kongen ikke med et eneste Ord i Forordningen har forbudet, at Thinget skulde holdes offentlig, saa at dette ikke kan være utilladeligt, saa maa jeg endnu ønske, at flere af dem, der ere af samme Mening i denne Sag, ville yttre deres Villie." Kortefter erklærede Præsidenten, at han maatte ansee denne Sag for uddebatteret, hvorpaa han hævede Mødet. - Om den viborgske Stiftamtmand, Hr. Bret tons, Forbud imod Hr. Barofoeds Forelæsninger siger Aalb. A.: "Det er os hartad ubegribeligt, hvad det er for en Forfølgelsessyge der paa enkelte Steder er reist imod Hr. Barfoed. Cancelliet har indskjærpet Forbudet imod ikkeconsessionerede offentlige Foredrag; men hvad foranlediger og berettiger saa Autoriteter til at gaae videre end Cancelliet selv har forlangt og gjøre Jndgreb i private Talefriheds- og Selskabsrettigheder, som Cancelliet hverken har ønsket, eller kan ønske eller kan ville forlange udført. Vi leve jo dog ikke i nogen politisk Jntolerantsperiode, saa at det er formeent at tale inden lukte Dørre og offentlige Æmner og Hr. Barfoed selv er jo dog heller ingen for Brøde domfældt Mand, der farer Landet fredløs om. Vi vilde ønske, at Vedkommende maatte gaae i sig selv og erkjende, hvor megen Skade den utidige og utilladte Jver volder og hvilket overordentligt Middel den er til at fremkalde netop hvad Man vil have forebygget. Den Gienstand, der vilde have passeret roligt forbi Betragtningen, selv maaskee i en mindre Kreds, bliver nu tillige let Gienstanden for Agitation, Acclamation og stærke Opinionsudbrud ogsaa i videre Retning. Allermindst forstaae vi, hvorledes den viborgske Stiftamtmand vil gjøre Rede for sin ubeføiede og forstyrrende personlige Optræden, thi med Embeds stillingens Værdighed forekommer det os, netop ikke vel at kunne harmonere, saaledes at udsætte sig for en personlig Optrædens Jnconvenienser, og Stiftamtmanden bør jo dog som Jurist vide og erindre, at han ikke en executiv Politi og slet ingen Politiautoritet for Kjøbstaden udgjør, ligesom ogsaa den meget agtede Politimester, selv om han finder det passende at optræde med Stiftamtmanden som Mentor, burde betænke, at han som selvstændig Politimester ikke blot har Pligter imod sin Superieur i Embedsforholdet, men tillige det ham paahvilende selvstændige Embedsansvar for ikke at overskride sin Myndighed i det hans Embede underlagte Publicum, hvor han er sat til at vaage over retlig Orden, og at han vel saaledes endog skylder at gjøre Modforestillinger forsaavidt han dertil finder Anledning. At det ogsaa kun er paa enkelte Steder, Man saaledes har forivret sig, sees af Hr. Barfoeds øvrige Reise. Saaledes holdt han i Ribe Foredrag i den derværende Klub, og Planen, der bebudede dette for Selskabets Medlemmer, var først hos Stiftamtmanden, der endog skal have betegnet dette som aldeles lovligt. J Horsens, hvor heller ingen Hindring mødte, skal den, vistnok ingenlunde agitatoriske, Politimester have yttret sig paa lignende Maade. Heri Byen har Hr. Barfoed ogsaa i de sidste Aftener holdt Foredrag i private Selskaber uden at nogen Hindring er optraadt. Fra Klubberne i Randers og Viborg vil nu blive indgivet Klage. Sagen bliver saaledes længe en Gienstand for Spænding &c. Hvad er der saa ved denne utidige Jver udrettet?"